EkBass/fiwiki-20250220-pages-articles huggingface dataset:
Philip Fotheringham-Parker

Philip Fotheringham-Parker (22. syyskuuta 1907 Beckenham, Kent – 15. lokakuuta 1981 Beckley, East Sussex) oli brittiläinen F1-kuljettaja. Fotheringham-Parker oli alun perin rakennusurakoitsija, mutta pystyi liiketoimintansa ohella ajamaan myös kilpa-autoja. Hän aloitti kilpailemisen 22-vuotiaana ja vuonna 1931 voitti Mountain Handicap -kilpailun Bugatillaan. Vuonna 1933 hän myi Avis-kilpa-autonsa ja keskittyi liike-elämään vuosikymmenen ajaksi, mutta palasi David Hampshiren apukuljettajaksi Britannian osakilpailuun vuonna 1948 sijoittuen yhdessä tämän kanssa seitsemänneksi ERA:n autolla. Vuotta myöhemmin Fotheringham-Parker ajoi yhdessä Duncan Hamiltonin kanssa Maseratin 6CM autolla sijoittuen yhdenneksitoista Britannian osakilpailussa, mutta kauden kohokohtana oli Formula Libren Wakefield Trophy -osakilpailun toinen sija Irlannin Curraghissa. Formula 1:sissä hän osallistui Maseratillaan yhteen F1-osakilpailuun kaudella 1951, Britannian GP:hen. Hän keskeytti kilpailussa öljyputken hajotessa eikä saavuttanut pisteitä. Samana vuonna hän kuitenkin voitti Winfieldissä järjestetyn F1-sarjan ulkopuolisen Skotlannin osakilpailun. Parker osallistui myös vuoden 1953 Le Mansin 24 tunnin ajoon Allardilla Sydney Allardin kanssa. Hän kuitenkin keskeytti jo 4 kierroksen jälkeen. Parker osallistui myös vuoden 1954 Monte Carlon rallikilpailuun Ford Zephyrillä, mutta lopetti kilpa-ajamisen samana vuonna. ==Formula 1-tulokset== Vuosi Talli Valmistaja Moottori 1 2 3 4 5 6 7 8 Sijoitus Pisteet 1951 P. Fotheringham-Parker (yksityinen Maserati) Maserati 4CL Maserati L4s SUI 500 BEL FRA GBR Kesk. GER ITA ESP - 0 ==Lähteet== Luokka:Brittiläiset Formula 1 -kuljettajat Luokka:Vuonna 1907 syntyneet Luokka:Vuonna 1981 kuolleet
Aktanyšin piiri

Aktanyšin eli Aqtanışin piiri (, tataariksi Актаныш районы, Aqtanış rayonı) on paikallinen itsehallintoalue Tatarstanin tasavallassa Venäjällä. Se sijaitsee tasavallan koillisosassa Baškortostanin ja Udmurtian vastaisella rajalla. Vuonna 1930 perustetun piirin pinta-ala on 2 038 neliökilometriä ja asukkaita on 31 200 henkeä (vuonna 2009). Hallinnollinen keskus on Aktanyšin kylä. Piiriin kuuluu 28 maalaiskuntaa: Aiševo, Akkuzovo, Aktanyš, Aktanyšbaš, Atjasevo, Kazkejevo, Kuzjakino, Masady, Novoje Alimovo, Novoje Kurmaševo, Poisevo, Sovhoz im. Kirova, Staroje Aimanovo, Staroje Baisarovo, Staroje Kurmaševo, Staroje Safarovo, Staryje Bugady, Taktalatšuk, Tatarskije Jamaly, Tatarskije Suksy, Tjukovo, Tljakejevo (keskuspaikka Staroje Tljakejevo), Tšalmanarat, Tšišma, Tšurakajevo, Urazajevo, Usy ja Verhneje Jahšejevo. Piirin alueella virtaavat Kama- ja Belajajoet. Eteläosassa kulkee Menzelinskin ja Ufan välinen maantie. Piirikeskuksesta on matkaa tasavallan pääkaupunkiin Kazaniin 381 kilometriä. Asukkaista 98,1 % on tataareja ja 1,8 % mareja. Seudun pääelinkeino on maatalous, joka on keskittynyt viljakasvien viljelyyn ja karjanhoitoon. Sen lisäksi on elintarviketeollisuutta. Kulttuurilaitoksia ovat piirikeskuksen ja kylien kulttuuri- ja kerhotalot, nuorisokeskus ja kotiseutumuseo. == Lähteet == == Aiheesta muualla == * Aktanyšin piirin sivusto Luokka:Tatarstanin piirit
Ruotsin valtiopäivävaalit 1968

Ruotsin valtiopäivävaalit 1968 järjestettiin 15. syyskuuta 1968. ==Vaalitulokset== Puolue Puoluejohtaja Ääniä Valtiopäiväpaikkoja Ääniä % +− % Paikkoja +− Ruotsin sosiaalidemokraattinen työväenpuolue Tage Erlander 2 420 242 50,12 +2,8 125 +12 Ruotsin keskustapuolue Gunnar Hedlund 778 818 16,13 +2,5 39 +3 Kansanpuolue Bertil Ohlin 724 899 15,01 −2,7 34 −9 Oikeistopuolue Yngve Holmberg 670 478 13,88 −0,8 32 −1 Vasemmistopuolue kommunistit C.-H. Hermansson 145 172 3,01 −2,2 3 −5 Kristen demokratisk samling Birger Ekstedt 72 411 1,50 −0,3 0 0 Muut puolueet 17 276 0,36 -- -- Hyväksytyt äänet 4 829 296 100 % 233 Hylätyt äänet 32 522 Yhteensä 4 861 901 (89,48 %) ==Aiheesta muualla== == Lähteet == Valtiopäivävaalit 1968 Luokka:Vuoden 1968 vaalit
Verotili

Verotili on verojen maksamista, ilmoittamista ja palauttamista koskeva säännöstö, joka astui voimaan 1. tammikuuta 2010 (HE 221/2008). Uudistuksen tavoitteena on yksinkertaistaa verojen ilmoittamista ja maksamista. Hallituksen esitys verotililaiksi sekä laeiksi eräiden verolakien muuttamisesta hyväksyttiin eduskunnan toisessa, viimeisessä käsittelyssä 3. kesäkuuta 2009. Verotili-menettely otetaan käyttöön kolmessa vaiheessa. Menettely koskee 1. tammikuuta 2010 alkaen oma-aloitteisia veroja, joihin kuuluvat muun muassa arvonlisävero, työnantajan toimittamat palkkojen ennakonpidätykset ja sosiaaliturvamaksut sekä vakuutusmaksuvero, arpajaisvero, ennakonpidätykset sekä lähdevero. Toisessa vaiheessa menettelyyn tulee mukaan myös muut Verohallinnon kantamat verot. Viimeisessä vaiheessa mukaan on tarkoitus saada myös perintä. Toiseen vaiheeseen siirryttäneen aikaisintaan 2012. Viimeiseen vaiheeseen siirrytään näillä näkymin noin kaksi vuotta myöhemmin kuin toiseen vaiheeseen. Verotili koskee 1. tammikuuta 2010 alkaen ainoastaan yritysasiakkaita ja kotitaloustyönantajia. Verotili ei koske palkansaajaa, ellei tämä toimi työnantajana ja maksa oma-aloitteisia veroja. Verohallinto pitää verovelvollisen veroista ja maksuista verovelvolliskohtaista verotiliä. Kohdistus eri veroille ja maksuille tehdään verotilillä laissa säädetyn järjestyksen mukaan. Verotililaki aiheuttaa muutoksia myös muihin lakeihin, lähinnä verolajikohtaisiin lakeihin. Verovelvollinen, esimerkiksi yritys XYZ Oy, ilmoittaa tammikuusta 2010 alkaen oma-aloitteiset veronsa kausiveroilmoituksen avulla. Kausiveroilmoituksen myöhästymismaksu lasketaan 20 prosentin vuotuisen korkokannan mukaan (HE 221/2008). Sähköinen kausiveroilmoitus on annettava kalenterikuukauden 12. päivänä. Muun kuin sähköisen ilmoituksen on oltava perillä Verohallinnossa viimeistään kuukauden 7. päivänä. ==Aiheesta muualla== *Esitys eduskunnalle verotililaiksi ja laeiksi eräiden verolakien muuttamisesta Luokka:Verotus Suomessa
Natriumkloraatti

Natriumkloraatti (NaClO3) on positiivisista natriumioneista (Na+) ja negatiivista kloraatti-ioneista (ClO3-) koostuva suola. Sen on voimakas hapetin ja lievästi hygroskooppinen aine. Kiinteässä olomuodossa natriumkloraatti on valkoista kiteistä ainetta, mutta vesiliuoksena se on väritöntä. Natriumkloraatin molekyylimassa on 106,4, sulamispiste on 248°C ja pH 45% pitoisessa vesiliuoksessa on 7-9,5. Natriumkloraatti on voimakas hapetin. Se ei ole herkästi syttyvää, mutta tulen sytyttyä se saattaa edistää tulen palamista. == Valmistus == Natriumkloraattia voidaan valmistaa kuumasta natriumkloridiliuoksesta elektrolyysin avulla, jolloin katodin on oltava ruostumatonta terästä ja anodin grafiittia. Tällöin tapahtuva reaktio on seuraava: :NaCl + 3H2O → NaClO3 \+ 3H2 Tällöin jännitteen on oltava mahdollisimman pieni, mutta virran suuri. Vaihtoehtoisesti sitä voidaan valmistaa johtamalla kloorikaasua kuumaan natriumhydroksidiin. Natriumkloraatti hajoaa herkästi kuumennettaessa noin 250 asteeseen. Tällöin siitä lohkeaa happea ja jää jäljelle natriumkloridia. == Terveysvaikutukset == Natriumkloraatti ärsyttää elimistöä joutuessaan iholle, nenään tai silmiin. Aineen nieleminen tai hengittäminen voi aiheuttaa mm. pahoinvointia, ripulia, oksentelua ja syanoosia. Suuret natriumkloraattiannokset voivat aiheuttaa munuais-, maksavaurioita, kouristuksia ja kuoleman. == Lähteet == == Aiheesta muualla == * *PubChem: Sodium chlorate Luokka:Natriumyhdisteet Luokka:Happiyhdisteet Luokka:Suolat Luokka:Kloraatit
Stine Bosse

Stine Bosse (s. 1960) on pohjoismaisen vakuutuskonserni TrygVesta A/S:n pääjohtaja. Koulutukseltaan hän on oikeustieteen kandidaatti. Bosse on muun muassa Nordean hallituksen jäsen sekä hallituksen puheenjohtaja Tanskan vakuutusyhdistyksessä ja kehitysmaiden lasten hyvinvointia edistävässä sponsorointijärjestössä BØRNEfondenissa.http://www.trygvesta.com/uk/Menu/About+us/Management/Executive+management/Stine+Bosse viitattu 3.6.2009 2000-luvulla Bosse oli jäsenenä hyvinvointitoimikunnassa, jonka Tanskan hallitus asetti pohtimaan hyvinvointiyhteiskunnan tulevaisuutta.http://www.talouselama.fi/tyoelama/article157066.ece viitattu 3.6.2009 ==Lähteet== Luokka:Tanskalaiset yritysjohtajat Luokka:Vuonna 1960 syntyneet Luokka:Elävät henkilöt Luokka:Tanskalaiset europarlamentaarikot
Entiteettirealismi

Entiteettirealismi on tieteenfilosofinen kanta, joka liittyy keskusteluun tieteellisestä realismista. Se on realistinen tieteellisissä teorioissa esiintyvien entiteettien suhteen, mutta ei teorioiden itsensä totuuden suhteen. Entiteettirealismia ovat kannattaneet muun muassa Ian Hacking (1983) ja Nancy Cartwright (1983). Siinä missä perinteinen tieteellinen realismi katsoo, että parhaat tieteelliset teoriamme ovat tosia, totuudenkaltaisia tai totuudenkaltaisempia kuin edeltävät teoriat, entiteettirealismi ei sitoudu arvostelmaan teorioiden totuudesta. Sen sijaan entiteettirealismi katsoo, että tieteellisissä teorioissa esiintyviä teoreettisia entiteettejä, kuten elektroneja, tulisi pitää todellisina jos ja vain jos niitä voidaan käyttää suoraan manipuloitaessa joitakin toisia välittömämmin tunnettuja entiteettejä. Näin ”manipulatiivisesta menestyksestä” tulee kriteeri, jonka perusteella (tyypillisesti havaitsemattomissa olevien) tieteellisten entiteettien todellisuutta arvioidaan. Kuten Hacking, tämän entiteettirealismin muotoilun merkittävin puolustaja, totesi viitaten laboratoriossa elektroneja ja positroneja suihkuttamalla suoritettuihin kokeisiin: ”jos niitä voi suihkuttaa, silloin ne ovat todellisia”. Entiteettirealismi on ollut vaikutusvaltainen kanta osittain siksi, että se on vaikuttanut tieteenfilosofiassa, ja tieteentutkimuksessa yleisemminkin, samaan aikaan, kun yleisenä suuntauksena on ollut teorioiden merkityksen vähättely, ja kokeiden ja tieteellisten käytäntöjen painottaminen niiden sijaan. Näin entiteettirealismia on joskus kutsuttu ”instrumentaaliseksi realismiksi” tai ”kokeelliseksi realismiksi”. Vaikka monet filosofit myöntävät entiteettirealismin olevan intuitioihin vetoava, sitä on myös kritisoitu (joidenkin mielestä ratkaisevasti) sekä liian rajoittavana siinä, että se sivuuttaa havaittavissa olevat entiteetit, joita ei voida manipuloida (esim. tähtitieteessä); ja liian sallivana siinä, että menestyksellisiltä näyttävät manipulaatiot voivat tuottaa virheellisiä oletuksia entiteeteistä (esim. fysiikan kvasipartikkelit). == Lähteet == == Kirjallisuutta == * * * * – argues that experimental realism slides into general scientific realism; belief in the reality of the referents of scientific theories cannot be divorced from belief in the truth of those theories. * Luokka:Realismi Luokka:Tieteenfilosofia
Pichat

Pichat on ruotsalainen chat-ohjelmisto ja viestintäprotokolla, jota käytetään vertaisverkossa. Käyttäjät voivat luoda omia chatteja Internetissä tai lähiverkossa, eikä sen käyttämiseksi tarvitse ladata erillistä asiakasohjelmaa. Käyttöön tarvitaan selain JavaScript-ominaisuuksilla. Ohjelmaa voi myös käyttää telnet-ohjelmiston avulla. Standardi porttinumero ohjelmistolle on 9009/TCP. Mark Seuffert julkaisi Pichat-ohjelmiston vuonna 2002. Ohjelmiston kehittymiseen vaikuttivat huomattavasti silloiset IRC- ja ICQ-ohjelmistot sekä peer-to-peer-teknologia. Web-käyttöliittymä, joka perustui aikaisempaan prototyyppiin vuodelta 1998, lisättiin 2004. Chat- ohjelmisto on kirjoitettu C++-ohjelmointikielellä. David Fehrmann vaikutti myöhemmin chat-toiminnallisuuden ja uusien plug-in -sovellusten kehittämiseen. Pichatia käytetään enimmäkseen Euroopassa. ==Lähteet== == Aiheesta muualla == * Pichat-sivusto Luokka:Verkkoprotokollat Luokka:Pikaviestintäohjelmat
Lasíthi (alueyksikkö)

Lasíthi () eli Lasíthin alueyksikkö () on yksi Kreikan alueyksiköistä. Se sijaitsee Kreetan alueella ja sen hallinnollinen keskus on Ágios Nikólaos. Alueyksikön pinta-ala on 1 823 neliökilometriä ja asukasluku 75 381 (vuonna 2011). Alueyksikkö sijaitsee Kreetan saaren itäosassa. Se perustettiin vuoden 2011 alusta Kallikrates-suunnitelman myötä ja se korvasi tuolloin lakkautetun Lasíthin prefektuurin (Νομός Λασιθίου, Nomós Lasithíou). == Maantiede == Lasíthin alue rajautuu etelässä Välimereen kuuluvaan Libyanmereen ja pohjoisessa vastaavasti Egeanmereen, joka myös on osa Välimerta. Lännessä alue rajautuu Iraklionin alueyksikköön. Alueen länsiosassa sijaitsevat Díktivuoret. Alueen suosituin rantalomakohde on pääkaupunki Ágios Nikólaos, johon matkailijoita alkoi saapua suuressa määrin 1960-luvulta alkaen. Ágios Nikólaos on Kreetan viidenneksi suurin kaupunki ja se on toiminut alueen pääkaupunkina 1900-luvun alusta lähtien. Muita suuria kaupunkeja ovat Siteía ja etelärannikon Ierápetra. Muita nähtävyyksiä ja käyntikohteita ovat esimerkiksi Váin uimaranta, Káto Zákros, Spinalónga sekä Lasíthin ylätasanko. == Kunnat == Alueyksikkö jakaantuu neljään kuntaan seuraavasti: Kartta Kunta Kuntakeskus Väkiluku 1 Ágios Nikólaos Ágios Nikólaos 27 074 3 Oropédio Lasithíou Tzermiádo 2 387 2 Ierápetra Ierápetra 27 602 4 Siteía Siteía 18 318 === Entisen prefektuurin kunnat === Ennen vuoden 2011 aluehallintouudistusta alue jakaantui yhdeksään kuntaan seuraavasti: Kunta (dímos) Väkiluku (2001) Ágios Nikólaos 19 500 Ierápetra 23 700 Ítanos 2 500 Léfki 2 200 Makrý Gialós 4 200 Neápoli 5 500 Oropédio Lasithíou 3 150 Siteía 14 350 Vrachási 1 275 == Lähteet == == Aiheesta muualla == * Περιφερειακή ενότητα Λασιθίου . Lasíthin alueyksikön kotisivu. *
DJ Satomi

DJ Satomi (oik. Simone Bocchino) on suosittu italialainen elektronisen musiikin tuottaja sekä miksaaja kaikkialla Euroopassa. Satomin single "Castles In The Sky" oli listaykkönen sekä Italiassa että Espanjansa. Muut tunnetut singlet ovat "Waves" sekä "Nuclear Sun". == Singlet == * Castles in the Sky * Waves * Nuclear Sun * Wonderland * Fantasy * Superstar == Lähteet == Luokka:Italialaiset eurodanceartistit ja -yhtyeet
Innocent Eyes

Innocent Eyes (suom. Viattomat silmät) on Idols-voittaja Koop Arposen kolmas single albumilta New Town. Single julkaistiin 18. toukokuuta 2009. Arponen on sanoittanut kappaleen itse, ja sen on säveltänyt Trudy Foldenn. Kappaleen musiikkivideon on ohjannut Aleksi Koskinen. ==Kappaleet== # Innocent Eyes 3:48 Luokka:Vuoden 2009 kappaleet Luokka:Koop Arposen kappaleet
Gran Canarian lentoasema

Gran Canarian lentoasema (, ) on kansainvälinen lentoasema Gran Canarialla Espanjan Kanariansaarilla. Se sijaitsee saaren itäpuolella Gandonlahden rannalla Ingenion ja Telden kuntien alueella. Etäisyyttä saaren pääkaupunkiin Las Palmasiin on 18 kilometriä ja saaren eteläisiin matkailukeskuksiin 25. Gran Canarian lentoasema on yli 10 miljoonalla vuosittaisella matkustajallaan Kanariansaarten vilkkain ja Espanjan viidenneksi vilkkain lentoasema. Lentoaseman yhteydessä on myös Espanjan ilmavoimien 46. lennoston (Ala 46) tukikohta, josta käsin operoi F-18-hävittäjin varustettu Kanariansaarten ilmapuolustuksesta vastaava 462. laivue (Escuadrón 462). == Lähteet == == Aiheesta muualla == * Gran Canarian lentoasema AENA:n sivustolla Luokka:Espanjan lentoasemat Luokka:Gran Canaria
Bill Smith

Bill Smith (k. 1997) oli yhdysvaltalainen pokeriammattilainen, joka voitti World Series of Pokerin pääturnauksen vuonna 1985. Hän oli mukana pääturnauksen finaalipöydässä myös vuosina 1981 (viides) ja 1986 (myös viides). Vuoden 1985 WSOP:n pääturnauksessa Bill Smith voitti kaksinpelissä ystävänsä T. J. Cloutierin. Cloutierin mukaan Smith pelasi selvin päin liian tiukkaa, mutta puolihumalassa Smith oli maailman paras pelaaja. Smith osallistui 1980-luvulla säännöllisesti isoimpiin pokeriturnauksiin, mutta hänen sanotaan kuolleen köyhänä. Alkoholiongelmat varjostivat Smithin uraa. Bill Smithin turnausansiot olivat hänen uransa aikana yli 1,0 miljoonaa dollaria. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1934 syntyneet Luokka:1990-luvulla kuolleet
Paul Näcke

Paul Adolf Näcke (23. tammikuuta 1851 Pietari, Venäjän keisarikunta – 18. elokuuta 1913 Colditz, Saksin kuningaskunta) oli saksalainen psykiatri ja seksologi, joka työskenteli leipzigilaisessa Hubertusburgin mielisairaalassa. Hän oli merkittävimpiä kriminaaliantropologian tutkijoita. Näcke loi noin vuonna 1899 sanan Narzissmus, josta Isidor Isaak Sadger muotoili lääketieteen käsitteen narsismi. Näcke tarkoitti narsismilla seksuaalista perversiota. ==Lähteet== Luokka:Saksalaiset psykiatrit Luokka:Vuonna 1851 syntyneet Luokka:Vuonna 1913 kuolleet
Charmilles Stadium

Charmilles Stadium tai Stade des Charmilles oli stadion Genevessä, Sveitsissä. Se suljettiin vuonna 2002, kun Stade de Genève valmistui. Stadionilla pelattiin viisi ottelua jalkapallon MM-kisoissa 1954. == Lähteet == Luokka:Sveitsin jalkapallostadionit Luokka:Geneven rakennukset ja rakennelmat Luokka:Geneven urheilu Luokka:Geneven historia
Tom Wyner

Tom Wyner (oik. Thomas Halperin Wyner, 16. kesäkuuta 1947 – 30. kesäkuuta 2024) oli brittiläis-yhdysvaltalainenIMDb - bio Viitattu 3.6.2009 ääninäyttelijä, joka tunnetaan useista konnien rooleista. Hän teki äänirooleja televisioon 1980-luvulta lähtien ja dubbasi suurimmaksi osaksi uraansa animea englanniksi. Wyner teki myös äänirooleja useisiin Power Rangers -sarjoihin, ollen muun muassa alkuperäisessä sarjassa Bonesin, Mighty Minotaurin, Knasty Knightin, Pineoctopusin, Dark Warriorin ja Doomstonen ääninä. Hänellä oli myös muutamia äänirooleja toisessa Haim Sabanin tuottamassa televisiosarjassa VR Troopers.TV.com Viitattu 3.6.2009 Wyner vieraili myös Sidin äänenä Buffy, vampyyrintappajan jaksossa "The Puppet Show" vuonna 1997. Wyner palkittiin myös animen dubbaamisesta vuonna 2004 ADR-palkinnolla kuukauden ääninäyttelijänä sarjasta Wolf's Rain.List of ADR Award Winners Viitattu 1.5.2012 ==Lähteet== * Anime News Network ===Viitteet=== Luokka:Yhdysvaltalaiset ääninäyttelijät Luokka:Vuonna 1947 syntyneet Luokka:Vuonna 2024 kuolleet
Duaaliavaruus

Matematiikassa jokaisella vektoriavaruudella, V, on vastaava duaaliavaruus, joka sisältää kaikki lineaariset funktionaalit V:llä. Duaaliavaruus on myös vektoriavaruus, ja äärellisdimensioista duaalivektoriavaruutta voidaan käyttää määrittelemään tensoreita. Funktioavaruuksien duaaliavaruuksia voidaan käyttää määrittelemään mittoja, jakaumia ja Hilbertin avaruuksia. Tämän vuoksi duaaliavaruudet ovat tärkeitä työkaluja funktionaalianalyysissä. Duaaliavaruudet voidaan jakaa kahteen tyyppiin: algebraalisiin duaaliavaruuksiin ja jatkuviin duaaliavaruuksiin. Algebraalinen duaaliavaruus on määritelty kaikille vektoriavaruuksille. Tämän avaruuden aliavaruus on jatkuva duaaliavaruus, joka koostuu topologisen vektoriavaruuden jatkuvista lineaarisista funktionaaleista. Luokka:Lineaarialgebra
Syanoosi

Syanoosi johtuu vajaasta happimäärästä veressä. Syanoosi voi aiheuttaa ihon, huulien, kynsien tai limakalvojen sinertävän värin riippuen syanoosin tyypistä. Syanoosin aiheuttama sininen väri johtuu ihon optisista ominaisuuksista. Kun veren keuhkoista happea keräävä osa – hemoglobiini on hapekas, näyttää ihon läpi veri punaiselta. Sen sijaan hapeton hemoglobiini aiheuttaa ihon läpi näkyvän sinisen sävyn. Kun hapettoman hemoglobiinin osa verestä on suurempi kuin 5g/dl, on oireena ihon sinertävyys. Nimi syanoosi tarkoittaa "sinistä tautia" tai "sinistä tilaa". Se on johdettu syaani- väristä, jonka nimi on johdettu kreikan kielen sanasta κυανός (kyanos), sininen. ==Syanoosin tyypittely== Syanoosin voi luokitella kahteen tyyppiin: periferaaliseen ja sentraaliseen. ===Sentraalinen syanoosi=== Sentraalisesta syanoosista kärsivillä valtimoiden hapettuneen hemoglobiinin pitoisuus on vähemmän kuin 85 prosenttia. Tämä aiheuttaa kielen ja huulien sinertävyyden. Sentraalinen syanoosi voi johtua mm. keuhkojen tai sydämen sairauksista. ===Periferaalinen syanoosi=== Periferaalinen syanoosi johtuu hiussuonten vähäisestä happimäärästä. Tämän tyyppinen syanoosi on paikallista ja se oireilee sinisyytenä sormissa tai raajoissa. Periferaalinen syanoosi voi aiheutua mm. kylmästä ympäristöstä, alhaisesta sydämen pumppaustehosta tai sydänhäiriöstä. Tämän tyyppinen syanoosi on vaikea havaita tummaihoisilla henkilöillä. ==Lähteet== Luokka:Oireet Luokka:Seulonnan keskeiset artikkelit
Cummins v. Bond

Cummins v. Bond (1 Ch 167) oli Englannissa 1920-luvulla käsitelty siviilioikeudellinen riita, joka koski väitetetyn henkiolennon luoman kirjallisen teoksen tekijänoikeutta. Tuomio annettiin vuonna 1927. Oikeustapauksessa oli kyse siitä, että meedio nimeltä Geraldine Cummins väitti saaneensa transsitilassa viestejä tuonpuoleissa elävältä yli 1 900 vuotta vanhalta Cleophas-nimiseltä hengeltä. Cummins kokosi hengeltä saamistaan viesteistä kirjan The Chronicle of Cleophas. Hän oli vastaanottanut viestit arkkitehti Frederick Bligh Bondin läsnä ollessa. Myöhemmin Bond väitti, että hengen antamien viestien tekijänoikeus kuului myös hänelle, koska hän oli siinä määrin innoittanut henkeä, ettei viestien vastaanotto olisi ollut mahdollista ilman häntä. Meedio kuitenkin väitti viestien tekijänoikeuden kuuluvan hengelle. Lisäksi meedio sanoi oikeudessa, että kaikki luovuus oli hengen ansiota eikä suinkaan hänen. Hän oli vain kirjoittanut viestit ylös. Käsitellessään juttua Englannin ja Walesin ylioikeuden kanslerinosasto (Chancery Division of the High Court) päätti, ettei teoksen tekijä voinut olla kuollut tehdessään teosta. Lisäksi tuomioistuin mainitsi tuomion perusteluissa, että sen toimivalta rajoittui vain maanpäälliseen ulottuvuuteen eikä yltänyt siihen ulottuvuuteen, jossa henki elää. Tuomioistuin arvioi, että viestien tekijänoikeus kuului meediolle, koska viestien tulkitseminen oli vaatinut huomattavaa työpanosta ja taitoa. Lisäksi tuomioistuimen mukaan meediolle muodostui tekijänoikeus viesteihin, koska meedion oli tuomioistuimen mukaan täytynyt kääntää viestit englanniksi hengen käyttämästä kielestä. == Lähteet == Luokka:1920-luvun oikeustapaukset Luokka:Tekijänoikeus Luokka:Paranormaalit ilmiöt Luokka:Brittiläinen kirjallisuus Luokka:1920-luku
Final Fantasy XIV (vuoden 2010 videopeli)

Final Fantasy XIV (, myös Final Fantasy XIV Online) on Square Enixin kehittämä ja julkaisema MMORPG. Peli on julkaistu vuonna Windowsille. Peli Final Fantasy -sarjan toinen MMO-peli. Final Fantasy XIV tunnettiin aluksi koodinimellä Rapture (ラプチャー). Peli mainittiin ensimmäisen kerran elokuussa 2005, ja sen ajateltiin olevan jatko-osa Final Fantasy XI:lle. Pelin traileri ja lopullinen julkaisunimi julkistettiin E3-tapahtumassa 2. kesäkuuta 2009. Final Fantasy XIV:n ohjaajana toimi Nobuaki Komoto, tuottajana Hiromichi Tanaka, art directorina Akihiko Yoshida ja säveltäjänä Nobuo Uematsu. == Final Fantasy XIV: A Realm Reborn == Uusintaversio Final Fantasy XIV: A Realm Reborn julkaistiin maailmanlaajuisesti 27. elokuuta 2013. == Vastaanotto == Alkuperäinen Final Fantasy XIV on saanut negatiivisen vastaanoton niin kriitikoilta kuin faneilta. Metacritic on antanut pelille pisteet 49/100. Negatiivisen kritiikin vuoksi Square Enixin toimitusjohtaja Yoichi Wada antoi virallisen anteeksipyynnön faneille ja ilmoitti, että peli tullaan kehittämään uudelleen alusta asti. == Lähteet == == Aiheesta muualla == * * * Virallinen Final Fantasy XIV -sivusto * Final Fantasy XIV Fan Luokka:Final Fantasy -pelit Luokka:MMORPG-pelit Luokka:Vuoden 2010 videopelit Luokka:Seulonnan keskeiset artikkelit
Strukturaalinen realismi

Strukturaalinen realismi (rakenteellinen realismi) on tieteenfilosofinen kanta, joka liittyy keskusteluun tieteellisestä realismista ja antirealismista. Se on realistinen tieteellisten teorioiden kuvaamien rakenteiden suhteen. Perinteisen tieteellisen realismin mukaan meidän tulisi uskoa parhaiden tieteellisten teorioidemme olettamiin (myös havaitsemattomissa oleviin) entiteetteihin. Antirealismi puolestaan kieltää tämän. Strukturalistisen realismin mukaan meidän tulee sen sijaan sitoutua teorioidemme matemaattiseen tai rakenteelliseen sisältöön, mutta ei teorioiden olettamiin entiteetteihin. Lähtökohtana ajatukselle on se, että teorioiden vaihtuessa vanhojen teorioiden falsifioinnin myötä nämä rakenteet yleensä säilyvät, vaikka entiteetit vaihtuisivatkin. Strukturalistisen realismin mukaan tieteen kehityksessä on näin kyse jatkuvasta matemaattisen rakenteen määrittelystä. Strukturalistista realismia esitti ensimmäisenä John Worrall (1989). James Ladymanin mukaan strukturalistinen realismi on sekä monien realistien että antirealistien mukaan tieteellisen realismin puolustettavimmissa oleva muoto. == Lähteet == == Kirjallisuutta == * * Maxwell, G.: “Structural realism and the meaning of theoretical terms”. Teoksessa * * == Aiheesta muualla == * Bain, J.: Towards structural realism * * Votsis, Ioannis: A bibliography of work on structural realism Luokka:Realismi Luokka:Tieteenfilosofia
Fernandina

Fernandina on yksi Galápagossaarten saarista. Se on läntisin saarista ja pinta-alaltaan kolmanneksi suurin. Fernandina on asumaton. Saarta hallitsee noin 1 500 metriä korkea aktiivinen tulivuori. Aktiivisen tulivuoritoiminnan takia Fernandinalla ei ole paljon kasveja, ja se näyttää harmaalta. Eläimistä saarella asuu erityisesti suuria merileguaaniyhdyskuntia. Lisäksi saarella asuu mm. galapagosinmerimetsoja ja galapagosinpingviineja. Fernandinalla on myös endeeminen jyrsijälaji Nesoryzomys fernandinae. Fernandinalla sijaitseva La Cumbre on purkautunut useasti. Sen huipulla on 6,5 kilometriä leveä kaldera, joka on noin 800 metriä syvä. Vuoden 1968 purkaus aiheutti kalderan pohjan pettämisen, ja sen romahtamisen parilla sataa metriä nykyiseen syvyyteensä. Kalderan romahtaminen aiheutti myös maanjäristyksiä. == Lähteet == == Aiheesta muualla == Luokka:Galápagossaarten saaret
Salme Pekkala-Dutt

Salme Anette Pekkala-Dutt, o.s. Murrik, vuosina 1913–1924 Pekkala, sen jälkeen Pekkala-Dutt (17. elokuuta 1888 Taagepera, Liivinmaan kuvernementtiSeppinen 2006, 60 – 30. elokuuta 1964 Lontoo, Yhdistynyt kuningaskunta) oli virolaissyntyinen kommunisti ja miehensä kanssa Kominternin edustaja Britanniassa. ==Nuoruus Virossa ja Venäjällä== Salme Murrik syntyi Taageperassa Viljandin maakunnassa Liivinmaalla, joka oli Viron kansallisen liikkeen ydinaluetta. Hänen vanhempansa olivat asianajaja Ernst Murrik ja Katarina Kokkamägi.Seppinen 2006, 65 Hän oli toiseksi vanhin perheen viidestä lapsesta. Vanhin sisar oli Ella eli Suomessa sittemmin nimellä Hella Wuolijoki tunnettu kirjailija. Salme Murrik muutti perheensä mukana Valgan kaupunkiin, jossa hän aloitti koulunkäynnin vuonna 1899. Hän aloitti opiskelunsa Tarton tyttökimnaasissa, mutta siirtyi 1905 Moskovaan ja saavutti ylioppilastutkinnon Katariina II:n kimnaasissa. Tämän perusteella hän sai opiskeluoikeuden Moskovan yliopistoon. Moskovassa oleskelu radikalisoi samalla hänet poliittisesti.Tuomioja 2007, 27, 38 ==Suomen aika== Syksyllä 1908 Salme Murrik siirtyi Suomeen, jonne oli jo siirtynyt hänen vanhempi siskonsa Hella. Suomessa hän tutustui sittemmin hyvin tunnettuun vasemmistopoliitikko Eino Pekkalaan, jonka kanssa hän avioitui syksyllä 1913. Salme Pekkalan yhteydet kommunistiseen liikkeeseen vahvistuivat Suomen sisällissodan jälkeen niin, että hänestä tuli vallankumouksellinen aktivisti 1919–1920. Hän oli avustamassa Otto Ville Kuusisen toukokuussa 1919 tapahtunutta salaista Suomen vierailua, joka kesti vuoden 1920 alkuun. Salme Pekkala itse matkusti maaliskuussa 1920 Lontooseen. Avioliitto Eino Pekkalan kanssa oli käytännössä ohi, ja avioero virallistettiin tammikuussa 1924.Tuomioja 2007, 138–142 ==Kominternin palveluksessa Britanniassa ja Länsi-Euroopassa== Britannian tiedustelupalvelu piti alusta lähtien selvänä, että Salme Pekkalan Lontoossa oleva tiedotustoimisto toimi Neuvosto-Venäjän hyväksi vuosina 1920–1922. Vaikka Salme Pekkala ei ollut näkyvästi Britannian kommunistipuolueen perustajana, hänet nimitettiin vuonna 1921 Britannian kommunistipuolueen valtuuskunnan johtajaksi Kominternin seuraavaan III kongressiin, joka pidettiin Moskovassa heinä–elokuussa 1921. Tällöin hän toimi jo hyvin läheisessä suhteessa intialais-ruotsalaisen sukutaustan omaavan Britanniassa asuvan Rajani Palme Duttin kanssa. Konspiratiivisessa toiminnassa Salme Pekkala käytti myös nimeä Salme Palme Dutt viitaten miehensä äidin kuuluisaan ruotsalaiseen Palme-sukuun. Virallisesti he menivät naimisiin elokuussa 1924. Salme ja Rajani Dutt asuivat vuodesta 1925 Brysselissä vuoteen 1936 asti, jolloin he palasivat takaisin Lontooseen. Salme Duttin rooli Britannian kommunistipuolueessa väheni osaksi terveyden huononemisen vuoksi. Viimeisiä näkyviä toimia oli kirjoittaminen Britannian kommunistilehteen Labour Monthly.Tuomioja 2007, 208–211, 352–353 ==Lähteet== * * ===Viitteet=== Luokka:Kominternissa vaikuttaneet henkilöt Luokka:Suomalaiset kommunistit Luokka:Suomen virolaiset Luokka:Vuonna 1888 syntyneet Luokka:Vuonna 1964 kuolleet Luokka:Virolaiset kommunistit Luokka:Brittiläiset kommunistit
Stade Olympique de la Pontaise

Stade Olympique de la Pontaise on monikäyttöinen urheilustadion Lausannessa, Sveitsissä. Stadionilla pelattiin viisi ottelua vuoden 1954 jalkapallon MM- kisoissa. Stadion on myös FC Lausanne-Sportin kotistadion. ==Lähteet== ==Aiheesta muualla== Luokka:Sveitsin jalkapallostadionit Luokka:Lausannen urheilu
Matkalaukkukostaja

Matkalaukkukostaja oli suomalainen neliosainen draamasarja vuodelta 1991, jota lähetettiin Yle TV2 -kanavalla. Alkuperäiskäsikirjoitus on Heikki Luoman ja dramatisoinnista vastaavat Jukka Mäkinen ja Olli Tola. Sarjan on ohjannut Pentti Kasurinen. Sarjaa on kuvattu nykyisin Ylöjärveen kuuluvassa Viljakkalassa. Heikki Luoma on kirjoittanut sarjasta myös näytelmän, ja se sai ensiesityksensä 1994.Suomen Näytelmäkirjailijaliitto: Matkalaukkukostaja näytelmäteoksen tiedot TV-sarja esitettiin myös uusintana vuosina 1992, 2003 ja 2009. Yhdessä yli 20 vuotta draamasarjoja tehneet Luoma ja Mäkinen aloittivat yhteistyönsä Matkalaukkukostajasta. Kaksikko teki Ylelle lukuisia menestyneitä maaseututeemaisia sarjoja, kuten suositun Maalaiskomedia-sarjan. Sarjojen väliltä löytyy myös yhtäläisyyksiä: Matkalaukkukostajassa nähdyt Kari Sorvalin ja Pertti Sveholmin esittämät pikkurikolliset tekevät paluun Peräkamaripojissa. == Juoni == Sepeteus Tienpää palaa kotikyläänsä kymmenen vuoden jälkeen mukanaan matkalaukullinen rahaa. Minkä takia, kenen tai keiden vuoksi? Kylässä alkaa kiertää huhu että laukku sisältää kymmenen miljoonaa markkaa. Tieto vaikuttaa omalla tavallaan jokaiseen kyläläiseen ja yksi ja toinen haluaa hyötyä miehen miljoonista. == Jaksot == Jakso Nimi Ensiesitys Uusinta Uusinta 2 Uusinta 3 1\. Syötti 10.4.1991 15.7.1992 30.7.2003 6.10.2009 2\. Näytöslento 17.4.1991 22.7.1992 6.8.2003 13.10.2009 3\. Murhapoltto 24.4.1991 29.7.1992 13.8.2003 20.10.2009 4\. Ylösnousemus 1.5.1991 5.8.1992 20.8.2003 27.10.2009 === 1. Syötti === Ensiesitys: 10. huhtikuuta 1991 Kirkonkylän baariin saapuu vaitelias kulkija matkalaukkuineen. Hilun mukaan se on Tienpään Sepeteus, joka on tullut takaisin yhtä persaukisena kuin lähtikin. Keppilän Masa on asiasta kuitenkin toista mieltä, kun on omin silmin nähnyt. === 2. Näytöslento === Ensiesitys: 17. huhtikuuta 1991 Sepeteus Tienpäällä on miljoona matkalaukussaan, väittää Albert Isola pankinjohtaja Hujaselle. Toiminnan miehenä Hujanen lähtee kukkapuskan kanssa liikkeelle. Asian varmistaminen vaatii myös Marjatta Hujasen panosta. === 3. Murhapoltto === Ensiesitys: 24. huhtikuuta 1991 Albert Isola on vakuuttunut, että Irmelin pitäisi naida Sepeteus Tienpää. Auvo Sulonen on asiasta eri mieltä. Irmelin vinttikamarissa käy vilske, kun romantiikka nostaa päätään ja mustasukkaisuus nyrkkiään. Kuumat tunteet riehuvat myös Sepeteuksen teltalla mikäli Keppilän anopin puheisiin voi luottaa. === 4. Ylösnousemus === Ensiesitys: 1. toukokuuta 1991 Keppilän anoppi on varma, että salama on surmannut Sepeteuksen. Huuskosen ja mopedin avulla suruviesti tavoittaa Isolan talon, pankin ja Keppilätkin. Auvo Sulonen ei usko anopin kertomusta, mutta hänellä onkin asiasta ensi käden tietoa, joka kiinnostaa myös virkavaltaa. Lottomiljoonien arvoitus selviää. == Rooleissa == == Lähteet == * YLE: Matkalaukkukostaja Archive.orgissa ===Viitteet=== == Aiheesta muualla == * Ylen Elävä arkisto: Matkalaukkukostaja * * * Matkalaukkukostaja Yle Areenassa Luokka:1990-luvun suomalaiset draamasarjat Luokka:Yle TV2:n televisio-ohjelmat
Konstruktiivinen realismi

Konstruktiivinen realismi on tieteenfilosofinen suuntaus, jonka kehitti 1980-luvun loppupuolella Friedrich Wallner. Wallnerin mukaan perinteiset tiedettä koskevat näkemykset sen universaaliudesta, välttämättömyydestä ja ikuisesta pätevyydestä ovat kyseenalaisia, ja relativismi on vaikuttanut tuhoavan tieteen väitteet rationaalisuudesta. Konstruktiivisessa realismissa Wallner pyrki yhdistämään perinteisen näkemyksen tieteellisestä tiedosta relativismiin. Konstruktiivinen realismi korvaa tieteen deskriptivismin konstruktivismilla: sen mukaan tiede ei kuvaa todellisuutta vaan koostaa uuden, keinotekoisen todellisuuden. Konstruktiiviseen realismiin kuuluu muun muassa tieteellisen teorian irrottaminen kontekstistaan ja sijoittaminen uuteen kontekstiin. Tällöin teoriaan liittyvät erilaiset piilevät oletukset paljastuvat. Tästä Wallner käyttää termiä strangification, ja hän vertaa sitä hermeneuttiseen etäisyyden ottamisen menetelmään (Verfremdung). == Katso myös == * Sosiaalinen konstruktionismi == Lähteet == == Kirjallisuutta == * Luokka:Realismi Luokka:Tieteenfilosofia
Lasíthi

Lasíthi () voi viitata seuraaviin maantieteellisiin kohteisiin Kreetan saarella Kreikassa: * Lasíthin alueyksikkö, entinen Lasíthin prefektuuri, yksi Kreetan neljästä alueyksiköstä. * Lasithi-vuoristo, vuoristo Lasíthin alueella. * Lasíthin ylätasanko, tasanko Lasíthin alueella.
Uuden-Kaledonian jalkapallomaajoukkue

Uuden-Kaledonian jalkapallomaajoukkue edustaa Uutta-Kaledoniaa kansainvälisissä maajoukkuekilpailuissa. Uuden-Kaledonian jalkapalloliitto on FIFAn Oseanian maanosaliiton OFC:n jäsen. Maajoukkueesta tuli FIFAn jäsen vasta 2004, mutta se on osallistunut OFC Nations Cupiin jo vuodesta 1973 sijoittuen toiseksi vuonna 2008 ja kolmanneksi vuosina 1973 ja 1980. Joukkue on myös voittanut Etelä-Tyynenmeren kisat viidesti. ==Arvokilpailut== ===Maailmanmestaruuskilpailut=== *1930–2002 – Ei osallistunut *2006 – Ei selviytynyt karsinnoista *2010 – Ei selviytynyt karsinnoista *2014 – Ei selviytynyt karsinnoista ===OFC Nations Cup=== * 1973 – 3. sija * 1980 – 3. sija * 1996 – Ei selviytynyt karsinnoista * 1998 – Ei selviytynyt karsinnoista * 2000 – Ei selviytynyt karsinnoista * 2002 – 1. kierros * 2004 – Ei selviytynyt karsinnoista * 2008 – 2. sija * 2012 – 2. sija * 2016 – 3. sija ===Etelä-Tyynenmeren kisat=== * 1963 – 1. sija * 1966 – 2. sija * 1969 – 1. sija * 1971 – 1. sija * 1975 – 2. sija * 1979 – 4. sija * 1983 – 3. sija * 1987 – 1. sija * 1991 – 3. sija * 1995 – 1. kierros * 2003 – 2. sija * 2007 – 1. sija * 2011 – 1. sija * 2015 – 1. sija ==Lähteet== Luokka:Jalkapallomaajoukkueet Luokka:Uusi-Kaledonia
Umberto Barbaro

Umberto Barbaro (3. tammikuuta 1902 Acireale, Sisilia, Italia – 19. maaliskuuta 1959 Rooma, Italia) oli italialainen elokuvakriitikko, esseisti, käsikirjoittaja ja ohjaaja. Barbaro oli ideologialtaan marksilainen kulttuurivaikuttaja, joka oli tutustunut Béla Balázsin, Rudolf Arnheimin ja Vsevolod Pudovkinin teorioihin ja teki niitä tunnetuiksi Italiassa. 1920-luvun lopulla hän liittyi Alessandro Blasettin perustaman Cinematografo- elokuvalehden kirjoittajaryhmään ja työskenteli heidän kanssaan 1930-luvun alussa Cines-studiolla. Barbaron ohjaamissa dokumenttielokuvissa Una giornata nel cantiere di Monfalcone (”Päivä Monfalconen telakalla”, 1932) ja Cantieri dell’Adriatico (”Adrianmeren telakat”, 1932) on havaittavissa voimakasta neuvostoelokuvan ja Sergei Eisensteinin vaikutusta. Hänen ainoa näytelmäelokuvansa on L’ultima nemica (”Viimeinen vihollinen”, 1937). Hän laati myös käsikirjoituksen Goffredo Alessandrinin komediaan Seconda B (”Toinen B”, 1934). Barbaro käytti ensimmäisenä sanaa neorealismi, jolla hän vuonna 1928 kuvasi neuvostoliittolaista kirjallisuutta ja elokuvaa.Hannu Salmi: Sodan jälkeen: ”realismi”, studiojärjestelmän kritiikki ja uusi estetiikka viitattu 3.6.2009 Barbaro kutsuttiin 1935 opettajaksi Luigi Chiarinin johtamaan Kokeelliseen elokuvakeskukseen. Hän oli mukana perustamassa keskuksen lehteä Bianco e Neroa ja tuotti joukon harjoituselokuvia. Vuosina 1944–1947 Barbaro työskenteli keskuksen johtajana opetti sen jälkeen muutaman vuoden ajan Łódźin elokuvakoulussa Puolassa. ==Lähteet== ==Aiheesta muualla== * * Luokka:Italialaiset elokuvaohjaajat Luokka:Elokuvakriitikot Luokka:Italialaiset esseistit Luokka:Vuonna 1902 syntyneet Luokka:Vuonna 1959 kuolleet
Taistelevat koppelot

Taistelevat koppelot on Heikki Luoman näytelmä vuodelta 2008. Tarina on jatkoa näytelmille Akkaralli ja Kahen akan loukussa ja saa jatkoa näytelmässä Tuhannen riemun rysä. Taistelevat koppelot kertoo anopin, aikamiespojan ja tulevan miniän yhteiselosta samassa taloudessa ja siitä miten kyläläiset yrittävät pelastaa miesparan ja tämän äidin häikäilemättömän miniän hirmuvallasta. == Lähteet == *Näytelmälmäkirjailijaliiton esittely Luokka:Suomalaiset näytelmät en:Taistelevat koppelot
BMW K75

BMW K75 on BMW:n vuosina 1985-1996 valmistama moottoripyörämalli, tai oikeamminkin moottoripyörämallien perhe. K75 poikkeaa K100-sisarmallistaan pyörän runkoon nähden pitkittäin asennettun moottorinsa osalta; K75-malleissa moottori on kolmisylinterinen ja 740-kuutioinen, kun taas K100-malleissa se on nelisylinterinen 987-kuutioinen. Muilta osin mallit ovat jokseenkin identtisiä. K75-mallia valmistettiin useina eri versioina: K75, K75C, K75RT ja K75S. BMW:n K-sarjan pyörät olivat, ja ovat edelleen, luotettavan ja hyvän matkapyörän maineessa. K75
Genovesa

Genovesa on pieni hevosenkengänmuotoinen saari Ecuadorille kuuluvilla Galápagossaarilla. Se on pinta-alaltaan vain 14 neliökilometriä ja muodostuu yhdestä tulivuoresta. Saaren muoto on syntynyt, kun tulivuoren kaldera on romahtanut yhdeltä sivultaan. Genovesan tulivuorisaaren ikää ei pystytä tarkasti määrittämään, sillä laavassa on vain vähän kaliumia. Monet laavamuodostelmista näyttävät kuitenkin nuorilta. Vaikka tulivuoren purkautumisesta ei ole historiallisia todisteita, sitä pidetään edelleen aktiivisena. Saaren keskellä on pieni kraatterijärvi. Genovesalla on suuria merilintuyhdyskuntia. Saarella on runsaasti erityisesti punajalkasuulia, mutta siellä asuu myös fregattilintuja, yölokkeja, suomutropiikilintuja, ulappakeijuja ja naamiosuulia. Vierailijoille Genovesalla on kaksi rantautumispaikkaa. Darwininlahden rannalle voi tehdä märkärantautumisen. Rannalta johtaa 750 metrin mittainen kävelyreitti. Toinen mahdollinen rantautumispaikka on Prinssi Filipin rappusten luona. Rappuset johtavat 25 metrin korkeuteen, josta voi tarkkailla merilintuja. == Lähteet == == Aiheesta muualla == Luokka:Galápagossaarten saaret
Adrianopolin taistelu (täsmennyssivu)

Adrianopolissa on käyty viisitoista taistelua tai piiritystä. # Adrianopolin taistelu vuonna 324, Konstantinus Suuren ja Liciniuksen välillä. # Adrianopolin taistelu vuonna 378, gootit löivät Itä-Rooman keisari Valensin armeijan. # Adrianopolin taistelu vuonna 718, bulgaarit voittivat alueella operoineen muslimiarmeijan. # Adrianopolin taistelu vuonna 813, Bysantin ja bulgaarien välillä # Adrianopolin taistelu vuonna 914, Bysantin ja bulgaarien välillä # Adrianopolin taistelu vuonna 1003, Bysantin ja bulgaarien välillä # Adrianopolin taistelu vuonna 1094 Bysantin keisari Aleksios I Komnenos voitti erään vallantavoittelijan. # Adrianopolin taistelu vuonna 1205, bulgaarit voittivat Latinalaisen keisarikunnan keisari Balduin I:n ja doge Enrico Dandolon. # Adrianopolin taistelu vuonna 1254, Bysantti voitti bulgaarit. # Adrianopolin taistelu vuonna 1255, sisällissodan taistelu # Adrianopolin taistelu vuonna 1355, Bysantin voitto serbeistä. # Adrianopolin taistelu vuonna 1365, osmanit valtasivat alueen ja tekivät Adrianopolista pääkaupunkinsa. # Adrianopolin taistelu vuonna 1829, venäläiset valloittivat Adrianopolin. # Adrianopolin piiritys ensimmäisessä Balkanin sodassa marraskuu 1912–maaliskuu 1913, osmanit menettivät Adrianopolin serbeille ja bulgarialaisille # Adrianopolin taistelu toisessa Balkanin sodassa heinäkuussa 1913, osmanit valtasivat kaupungin takaisin. ==Lähteet== *
Glenn McMillan

Glenn Aguiar McMillan (s. 5. lokakuuta 1984, São João da Boa Vista, São Paulo, Brasilia) on brasilialais-australialainen näyttelijä, joka tunnetaan parhaiten roolistaan Dustin Brooksina televisiosarjassa Power Rangers: Ninja Storm. ==Elämäkerta== McMillan syntyi Brasiliassa australialaiselle Peter McMillanille ja brasilialaiselle Heloisa Aguiarille. Hänen isänsä tuli alun perin Brasiliaan vaihto-oppilaana opiskellessaan lääketiedettä, jossa hän tapasi tulevan vaimonsa. Peter McMillan jäi lopulta asumaan pieneen kylään, jossa hän työskenteli terästehtaalla. Glenn McMillanin lisäksi perheeseen kuuluu hänen kaksi siskoa Gabriela ja Christiane. Perhe muutti myöhemmin hänen isänsä kotimaahan Australiaan, Adelaideen pojan ollessa viisivuotias. Kouluiässä McMillan kiinnostui erityisesti musiikista ja myöhemmin otti myös näytelmä opintoja. Sittemmin 15-vuotiaasta lähtien hän siirtyi teatterin parista televisioon näyteltyään elokuvassa Sally Marshall Is Not an Alien ja televisiosarjassa Chuck Finn. Myöhemmin vuonna 2003 McMillon tuli tunnetuksi maailmalla näyteltyään keltaista Tuuli Rangeria televisiosarjassa Power Rangers: Ninja Storm. ==Lähteet== *Glenn McMillan TV.comissa . === Viitteet === Luokka:Australialaiset näyttelijät Luokka:Brasilialaiset näyttelijät Luokka:Vuonna 1984 syntyneet Luokka:Elävät henkilöt
Ageness

Ageness on suomalainen, vuonna 1991 perustettu progressiivista musiikkia soittava yhtye. Yhtye on perustettu Scarab-yhtyeen Tommy Erikssonin ja Kari Saariston ympärille. ==Historia== Ageness syntyi, kun mukaan tulivat kitaristi Vesa Auvinen ja basisti Jari Ukkonen, nelimiehisenä yhtye julkaisi omakustannesinglen tammikuussa 1992. Singlen äänittänyt ja tuottanut Jari Laasanen liittyikin yhtyeeseen toiseksi kosketinsoittajaksi. Agenessin debyyttialbumi Showing Paces julkaistiin marraskuussa saaden innostuneen vastaanoton. CD-single Marigold julkaistiin syksyllä 1993, minkä jälkeen Vesa Auvinen muutti Yhdysvaltoihin ja yhtye jatkoi ilman varsinaista kitaristia. Yhtyeen toinen albumi oli Rituals, joka lisensoitiin maailmanlaajuiseen levitykseen ranskalaisen Musea-levy-yhtiön kautta. Levyllä esiintyy vierailevia kitaristeja ja levynjulkaisukeikalla kitaristina toimi Scarab- yhtyeen Mika Hella. 1997 Marko Karhu tuli yhtyeen kitaristiksi. Marraskuussa YLE/FST esitti Ageness-yhtyeen 16-minuuttisen musiikkiohjelman Imageness. 1998 julkaistiin kolmas albumi Imageness by Ageness. Vuonna 1999 Vesa Auvinen palasi yhtyeeseen ja Ageness teki ensimmäiset keikat ulkomailla, Alankomaissa sekä Belgiassa. 2000-luvulla yhtye esiintyi harvakseltaan lähinnä pääkaupunkiseudun klubeilla ja tribuuttikeikoilla. 2004 Yhtye esiintyi Virossa Kuri-Proge Festivaalien ensimmäisenä ulkomaisena pääesiintyjänä. Viimeinen keikka alkuperäisellä kokoonpanolla pidettiin Tavastialla 2007, samasta tilaisuudesta HelTec-opiston taltioima audio- ja videomateriaali julkaistiin dvd-muodossa Colossus-yhdistyksen jäsenille. Syksyllä 2007 kitaristi Speedy Saarinen ja kosketinsoittaja Matti Kervinen liittyivät yhtyeeseen. Neljäs albumi Songs From The Liar's Lair julkaistiin keväällä 2009, levy-yhtiönä Presence Records Vuonna 2012 Ageness esiintyi Colossus Yhdistyksen 15-vuotisjuhlakeikoilla trio-kokoonpanossa (Tommy Eriksson - Petteri Hirvanen - Juha Olli), soittaen muutamia Wigwam-klassikoita ja uutta omaa materiaalia. == Diskografia == ===Albumit=== * Showing Paces (1992) * Rituals (1995) * Imageness by Ageness (1998) * Songs From The Liar's Lair (2009) ===Muut julkaisut=== * Misunderstanding After Mistake / Broken Heart 7" vinyylisingle (BIG STORM, 1992) * Marigold / Freeways / Skies Of Evermore CD-Single (AGCDS-1, 1993) * Scarab - Two Vintage Ageness Recordings (AGSCD-8, 1996) * Classics Live 2007 rajattu painos DVD-R (CLSDVD-1, 2008) ===Kokoelmat=== * Polyphemus - Frontiers Magazine's (UK) Compilation CD (1995) * Praying Stone - "Tuonen Tytär 2" Colossus/ Musea CD (2009) * The Lament Of Ghosts - Prog Resiste (Belgium) Compilation CD (2009) * The Bizarre Garden Incident - "Decameron 3" Colossus/ Seacrest CD (2016) == Lähteet == Luokka:Suomalaiset progressiivisen rockin yhtyeet
Kloorihappo

Kloorihappo (HClO3) on vahva happo. Se on melko epästabiili yhdiste, joka tunnetaan vain vesiliuoksenaan. Kloorihappoa valmistetaan sekoittamalla bariumkloraattia ja rikkihappoa. Reaktiotuotteena on kloorihappoa ja bariumsulfaattia, jotka erotetaan toisistaan suodattamalla. Kloorihaposta saadaan kloraatteja. Kloorihapon moolimassa on 84,46 g/mol ja CAS-numero 7790-93-4. == Lähteet == == Aiheesta muualla == *PubChem: Chloric acid *KEGG: Chloric acid Luokka:Klooriyhdisteet Luokka:Epäorgaaniset hapot
Ratkaisemattomat tähtitieteen ongelmat

On olemassa vielä paljon tähtitieteeseen liittyviä asioita, joita ei ole vielä ratkaistu. == Kosmologia ja tähtitiede == Laajeneva maailmankaikkeus Miksei tyhjiön nollapiste-energia aiheuta valtavaa kosmologista vakiota? Mikä estää sitä tekemästä niin? Onko epätäydellinen kosmologinen vakio vastuussa havaitusta kiihtyvästä maailmankaikkeuden laajenemisesta? Baryonigeneesi Miksi havaittavassa maailmankaikkeudessa on niin paljon enemmän materiaa kuin antimateriaa? Pimeä aine Mitä pimeä aine on? Onko se jotenkin yhteydessä supersymmetriaan? Eikö ilmiön ominaispiirteet kerro jonkinlaisesta aineesta, vaan itse asiassa painovoiman lisääntymisestä? Entropia Miksi maailmankaikkeudella oli niin vähän entropiaa menneisyydessä, jonka tuloksena oli menneisyys ja tulevaisuus ja termodynamiikan toinen laki? Neutriinon massa Minkälainen mekanismi on vastuussa neutriinojen massan luomisesta? Onko neutriino oma antipartikkelinsa? Tai voisiko se olla antipartikkeli, joka ei yksinkertaisesti voi liittyä ja annihiloitua normaalin partikkelin kanssa sen epäsäännöllisen olomuotonsa vuoksi? Alkeishiukkasten massa Suhteellisuusteorian ekvivalenssiperiaatteen mukaan kaikkien alkeishiukkasten inertian ja painovoiman suhde on sama. Ei kuitenkaan ole olemassa kokeellisia todisteita. Emme siis voi tietää makroskooppisen pienen antimateriakappaleen massaa. Maailmankaikkeuden muoto Mikä on "muoto"? Kosmista laajenemista käsittelevä hypoteesi kertoo, että maailmankaikkeuden muoto voisi olla mittaamaton, mutta vuodesta 2003 Jean-Pierre Luminet ja muut ovat esittäneet, että maailmankaikkeuden muoto voisi olla Poincarén dodekaedrinen avaruus (Poincaré dodecahedral space). Onko muoto mahdotonta mitata, onko se Poincarén avaruus (ks. Poincarén otaksuma), vai onko se jokin muu 3-monisto. == Tähtitiede ja astrofysiikka == Auringon koronan lämpötila Miksi auringon korona on niin paljon auringon pintaa lämpimämpi? Gammapurkaukset Kuinka nämä lyhytkestoiset, mutta voimakkaat ilmiöt syntyvät? Syyksi on arveltu mustan aukon syntyä valtavasta tähdestä. Hipparcosin anomalia Kuinka kaukana Plejadit ovat? Galaksin rotaatiokäyrä Onko pimeä aine syynä galaksin keskustaa kiertävien tähtien teoreettisen ja havaitun nopeuden eroavaisuuteen, vai onko kyse jostakin muusta? Supernovat Mikä on tarkka määritelmä sille, milloin kuolevan tähden luhistuminen muuttuu räjähdykseksi? OMG-hiukkanen Minkä takia jotkut kosmiset säteet omaavat yleistä rajaa korkeamman määrän energiaa? Pioneer-anomalia Mikä aiheuttaa poikkeaman aurinkokunnan ulko-osiin lähetettyjen luotainten radoissa? == Katso myös == *Ratkaisemattomat fysiikan ongelmat == Lähteet == * http://www.newscientist.com/article/mg18524911.600-13-things-that-do-not-make- sense.html * Luokka:Luettelot tähtitieteestä
Roll with the Wind

"Roll with the Wind" on single norjalaisen laulaja/viulisti Alexander Rybakin ensimmäiseltä studioalbumilta Fairytales. "Roll with the Wind" on Mårten Erikssonin ja Lisa Erikssonin kirjoittama. == Listasijoitukset == "Roll With the Wind" nousi norjalaisille listoille 2. kesäkuuta 2009, sijalle 16. Seuraavalla viikolla single nousi kymmenenneksi. == Julkaisuhistoria == Alue Päivämäärä Formaatti Norja 2. kesäkuuta 2009 Radio, digitaalinen lataus Saksa 23. lokakuuta 2009 CD single == Lähteet == Luokka:Vuoden 2009 kappaleet Luokka:Alexander Rybakin kappaleet
Amerikanharmaahaikara

Amerikanharmaahaikara (Ardea herodias) on amerikkalainen haikaralaji, joka muistuttaa paljon harmaahaikaraa. == Koko ja ulkonäkö == Amerikanharmaahaikara on nimensä mukaisesti miltei kokonaan harmaa. Sillä on kuitenkin mustat lentosulat ja valkoinen pää, jossa taakse töyhdöksi kaartuvat mustat "kulmakarvat". Jalat ovat punaruskehtavat ja nokka oranssinkeltainen. Amerikanharmaahaikara on isompi kuin harmaahaikara: sen pituus on 90–140 cm, siipien kärkiväli 175–195 cm ja paino 2,1–2,5 kg.Oiseaux.net == Levinneisyys == Amerikanharmaahaikaroita tavataan Pohjois- ja Keski-Amerikassa sekä Etelä- Amerikan pohjoisosissa. == Lähteet == Luokka:Haikarat